Grúnik (chránené územie)

Grúnik je prírodná rezervácia v správe štátnej ochrany prírody NP Poloniny. Nachádza sa v katastrálnom území obce Stakčín v okrese Snina v Prešovskom kraji. Územie bolo vyhlásené v roku 1982 na rozlohe 4,60 ha. Ochranné pásmo nebolo určené. Na území rezervácie platí 4. stupeň ochrany. Chránené územie je súčasťou Národného parku Poloniny. Predmetom ochrany sú: Zachovalé spoločenstvá bukových dúbrav s fytogeograficky významným výskytom zriedkavých druhov východokarpatskej flóry, napr. čemerice purpurovej. Pôvodné zárasty kručinôčky krídlatej. Pôvodne sa prírodná rezervácia volala Hrúnok. Jej názov musel byť zmenený na základe odporúčania jazykovej komisie, lebo bol nespisovný. Podľa Štátnej ochrany prírody sa rezervácia „nachádza na mierne zvlnených, k juhu orientovaným bázam svahov s vypuklým reliéfom v okrajových častiach, ľudovo nazývaným – „hrúnok““. Referencie Externé odkazy Grúnik v Zozname osobitne chránených častí prírody SR Chránené územia, Štátna ochrana prírody Slovenskej republiky Zdroj Tento článok je čiastočný alebo úplný preklad článku Grúnik na českej Wikipédii.